Faḍma tesa tawellaft-is deg uxxam telleq-itt akken i d-yebder deg usebtar wis 46 :  d yiwet n tedmut tfaz di thuski , udem ahrawan yezyen ur ixuṣṣ sser, allen brarḥent ,anda teddḍ ad k-idmuqlent ttreqruqent d tiḥḥerci, anyir-is timmi-is am wakken ttmeslayen  dagi yeglem-d ṣṣifais imi iwala-tt d tin ifazen ;ikemmel ad iggellem smayem-is yenna-d  tugem-d tabɣest , teẓra d acu i la txeddem , teẓra s anda i la tetteddu, tebrek n yiccer n yisurdan ulac .Kra da yezmer dimels tidet  ikemmel-d deg awal-is iwakken ad yessiweḍ inzi dakken d tin iḥarcen d tin i ɣef i d-tban lewara deg udem-is ;  Telsa taqendurt m tjegwa ,ɣef temgreḍt-is d azrar iɣef telleq tɣirdemt. Ɣef unyir-is d amendil bu teɣrist, tewwet ɣef yidis-is azelmaḍ abzim bu ḥdac (11) n tmerjanin, taqendurt, yiniten yettemleḥwaǧen am tefsut tebges-as s uzrem teṭṭalay-d tqerruct-is deg yidis n wadda n twellaft , dagi yeglem-d iselsa-is ama d taqendurt-is s tebgest n uzrem ama d azrar n tɣirdemt akken i d-yebder mi ara tetteddud ad teẓreḍ allen-is ad tabaent deffir-ik.